Αλέξανδρος Τζιόλης

Ο **Αλέξανδρος Τζιόλης** (Κατερίνη, 13 Φεβρουαρίου 1985) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του αμυντικού μέσου.

## Καριέρα
### Σε συλλογικό επίπεδο
[μικρογραφία|αριστερά|150 px|Ο Τζιόλης το 2014 στην [Κάισερισπορ]]
Έκανε τα πρώτα του ποδοσφαιρικά βήματα στον τοπικό Απόλλωνα Λιτοχώρου και ξεκίνησε την επαγγελματική του καριέρα το 2002 από τον Πανιώνιο.

Οι εξαιρετικές εμφανίσεις του με τους "κυανέρυθρους", του έδωσαν την ευκαιρία να μεταγραφεί στον Παναθηναϊκό το 2005 (μαζί με τον συμπαίκτη του Βαγγέλη Μάντζιο) και σχεδόν αμέσως κέρδισε θέση βασικού στους "πράσινους".

Τον Ιανουάριο του 2009 παραχωρήθηκε δανεικός από τον Παναθηναϊκό στη γερμανική Βέρντερ Βρέμης και μετά τη λήξη του δανεισμού του στον γερμανικό σύλλογο επέστρεψε στον Παναθηναϊκό.

Στις 29 Ιανουαρίου 2010 υπέγραψε συμβόλαιο στην ιταλική Σιένα, με την οποία αγωνίστηκε σε 13 αγώνες στην πρώτη κατηγορία του ιταλικού πρωταθλήματος. Μετά τον υποβιβασμό της Σιένα, ο Τζιόλης αποκτήθηκε ως δανεικός από τη Ρασίνγκ Σανταντέρ, τον Αύγουστο του 2010.

Το καλοκαίρι του 2011 υπέγραψε ως ελεύθερος πια στη Σανταντέρ, όμως τον Ιανουάριο του 2012 αποχώρησε με προορισμό το Πριγκιπάτο του Μονακό και την ομώνυμη ομάδα.

Η αγωνιστική αναγέννηση του Αλέξανδρου Τζιόλη ξεκίνησε το καλοκαίρι του 2012, όταν δόθηκε δανεικός στον ΑΠΟΕΛ. Μετά από μια επιτυχημένη πορεία στον κυπριακό σύλλογο, η Μονακό ήρθε σε συμφωνία με τον ΠΑΟΚ για τη μετακίνησή του στη Θεσσαλονίκη, όπου υπέγραψε συμβόλαιο τριών ετών με τον "Δικέφαλο του Βορρά". Τον Ιανουάριο του 2014 παραχωρήθηκε ως δανεικός για έξι μήνες στην τουρκική Κάισερισπορ.

Τον Ιανουάριο του 2017 αποχώρησε ως ελεύθερος από τον ΠΑΟΚ, έξι μήνες πριν ολοκληρωθεί το συμβόλαιό του, για να συνεχίσει στη σκωτσέζικη Χαρτς, σκοράροντας στο ντεμπούτο του με τη νέα του ομάδα.

Το καλοκαίρι του 2017 υπέγραψε διετές συμβόλαιο συνεργασίας με την Αλ Φαϊχά από τη Σαουδική Αραβία.

### Στις εθνικές ομάδες
Με την Ελλάδα αγωνίστηκε για πρώτη φορά στις 21 Ιανουαρίου 2006 στη φιλική αναμέτρηση εναντίον της Νότιας Κορέας, που διεξήχθη στο Ριάντ (1-1). Συμμετείχε στο Euro 2008 και στο Μουντιάλ 2010, όχι όμως και στο Euro 2012, λόγω της αγωνιστικής του απραξίας εκείνη την περίοδο.

Η μετέπειτα αγωνιστική του ανάκαμψη τον έφερε και πάλι στο αντιπροσωπευτικό συγκρότημα της Ελλάδας, με την οποία αριθμεί 75 συμμετοχές και δύο τέρματα (το πρώτο στον φιλικό αγώνα εναντίον του Ισημερινού το καλοκαίρι του 2011 και το δεύτερο τον Οκτώβριο του 2017 στην εκτός έδρας νίκη εναντίον της Κύπρου με 2-1 για τα προκριματικά του Μουντιάλ 2018).

Υπήρξε μέλος της αποστολής που συμμετείχε στο Μουντιάλ του 2014 στη Βραζιλία.

## Παραπομπές


## Εξωτερικοί σύνδεσμοι

* Η καριέρα του Αλέξανδρου Τζιόλη στο National Football Teams
* Το προφίλ του Αλέξανδρου Τζιόλη στο transfermarkt
* Ο Αλέξανδρος Τζιόλης στο soccerway

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΑΚ Σιένα
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Βέρντερ Βρέμης
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Κάισερισπορ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ράθινγκ Σανταντέρ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Χαρτ οφ Μιντλόθιαν
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στη Σαουδική Αραβία
Κατηγορία:Ξένοι ποδοσφαιριστές στην Σκωτία